open-index/open-wikipedia-markdown huggingface dataset:
Risto Ilmoniemi

**Risto Ilmoniemi** (s. 1. elokuuta 1954 Jyväskylän maalaiskunta) on teknillisen fysiikan emeritusprofessori (professori 2006–2022). 

Hän toimi Meilahden sairaalassa olevan BioMag-laboratorion johtajana 1993–2003, perustamansa Nexstim Oy:n toimitusjohtajana 2003–2005, Teknillisen korkeakoulun Lääketieteellisen tekniikan laboratorion johtajana vuoden 2007, Lääketieteelisen tekniikan ja laskennallisen tieteen laitoksen johtajana 2008–2011, Suomen akatemian akatemiaprofessorina 2012–2016 sekä Aalto-yliopiston Lääketieteellisen tekniikan ja laskennallisen tieteen laitoksen johtajana 2016–2022. Hän kuuluu maailman eturivin magnetoenkefalografian (MEG) ja transkraniaalisen magneettistimulaation (TMS) kehittäjiin ja neurofysiologian tutkijoihin. Hänen aivojen toimintaa ja neuroteknologiaa käsitteleviin julkaisuihinsa on viitattu yli 50&nbsp;000 kertaa. Yhdessä professori Jukka Sarvaksen kanssa hän julkaisi MIT Press -kustantamon kirjan Brain Signals, joka käsittelee aivojen sähköisen toiminnan mittaamista sekä aivosignaalien tulkintaa.

## Lähteet
Aleksi Rinne

**Aleksi Rinne** (6. kesäkuuta 1899 Teuva – 25. syyskuuta 1974 Teuva) oli suomalainen pienviljelijä ja Suomen Kansan Demokraattisen Liiton kansanedustaja. 

Rinteen vanhemmat olivat talollinen Juuse Vihtori Rinne ja Ulriika Laulaja. Hän kävi kansakoulun ja oli pienviljeljänä Teuvalla. 

Rinne oli kansanedustajana 1945–1948 edustaen Vaasan läänin eteläistä vaalipiiriä. Hän oli presidentin valitsijamiehenä vuoden 1956 presidentinvaalissa. Rinne oli myös Teuvan kunnanvaltuuston jäsenenä. 

## Lähteet
Paavo Alku

**Paavo Ilmari Alku** (s. ) on puhekommunikaatiotekniikan professori (1999–) Aalto-yliopiston signaalinkäsittelyn ja akustiikan laitoksella. Professori Alku on akatemiaprofessori kaudella 1.1.2015–31.12.2019.

## Ura
Paavo Alku kirjoitti ylioppilaaksi Helsingin yhteislyseosta vuonna 1979. valmistui TKK:lta diplomi-insinööriksi vuonna 1986, tekniikan lisensiaatiksi vuonna 1988 ja tekniikan tohtoriksi vuonna 1992. 

Hän toimi Nokialla atk-suunnittelijana vuosina 1984–1985 ja Teknillisen korkeakoulun tuntiopettaja ja yliassistentti vuosina 1984–1989. Suomen Akatemian nuorempana tutkijana 1989–1993 ja 1994–1996; ollen välillä vierailevana apulaisprofessorina Asian Institute of Technologyssä (AIT) Bangkokissa, Thaimaassa vuonna 1993. Alku oli Turun yliopistossa tietotekniikan ma/vs. apulaisprofessori vuosina 1994–1996, ja apulaisprofessori tai professori vuosina 1996–1999.

## Lähteet
Axel Schandorff

**Axel Carl Schandorff** (3. maaliskuuta 1925 Kööpenhamina – 27. tammikuuta 2016) oli tanskalainen ratapyöräilijä ja olympiamitalisti.

Schandorff voitti sprintin olympiapronssia Lontoossa 1948. Lisäksi hän sijoittui aika-ajossa viidenneksi.

Olympiapronssin lisäksi Schandorff saavutti kahdesti MM-hopeaa ja useita Tanskan mestaruuksia. Hän kuoli 90-vuotiaana tammikuussa 2016.

## Lähteet
* Axel Schandorff Bio, Stats and Results  Olympics at Sports-Reference.com 

### Viitteet
Amy (elokuva)

**Amy** on vuonna 2015 ensi-iltansa saanut brittiläinen Asif Kapadian ohjaama dokumenttielokuva laulaja-lauluntekijä Amy Winehousesta.

## Aiheesta muualla
* 
* 
* 
* 
*
Englanninkitara

**Englanninkitara** eli **englantilainen kitara** (, ) on sisterin sukuinen tasa- tai vain hieman kuperapohjainen näppäilysoitin, jossa on kuusi kieliparia (joista kaksi alimmaista yksikuoroisia eli soittimessa yhteensä 10 kieltä), liikuteltava kielisilta ja yleensä 12 metallista kiinteää otenauhaa. Soittimen tavanomainen viritys on *c–e–g–c′–e′–g′*. Englanninkitara oli suosionsa huipulla kotimaassaan Isossa-Britanniassa noin vuosina 1750–1810 eli ennen kuin kuusikielinen (espanjalainen) kitara syrjäytti sen.

Englanninkitaran pohjalta on kehittynyt portugalinkitara, jota käytetään edelleen fadolaulun säestyssoittimena.

## Lähteet
* Robert Spencer ja Ian Harwood: ”English guitar”. *Grove music online*, haettu 30.1.2016.
Matti Keloharju

**Matti Keloharju** (s. 20. kesäkuuta 1965, Helsinki) on rahoituksen professori Aalto-yliopiston kauppakorkeakoulun Rahoituksen laitoksella (Chydenia, 1999–). Professori Keloharju on eräs Euroopan johtavista taloustieteilijöistä ja maailmanlaajuisestikin tunnettu rahoituksen tutkija. Hän oli akatemiaprofessori vuosina 2016–2020.

Matti Keloharju syntyi professori Raimo Keloharjun ja Martta Elina Saloheimon perheeseen.

## Ura
Matti Keloharju kirjoitti ylioppilaaksi Tapiolan lukiosta vuonna 1984. Hän valmistui Helsingin kauppakorkeakoulusta kauppatieteen maisteriksi vuonna 1987 ja kauppatieteen tohtoriksi vuonna 1993. Vierilevana tutkijana Leonard N. Stern School of Business, New York University, New Yorkissa Yhdysvalloissa vuonna 1989. Virkaatekevänä apulaisprofessorina vuosina 1994–1996 ja virkaatekevänä professorina 1996–1997. Vierailu Anderson School, University of California at Los Angelesissa (UCLA) vuosina 1997–1998. Vieraileva apulaisprofessori vuosina 1998–1999. Helsingin kauppakorkeakoulun professori vuodesta 1999. Vierailu Harvard Business Schoolissa lukuvuoden 2015–2016. Akatemiaprofessori vuosina 2016–2020.

## Lähteet

## Aiheesta muualla
*Are CEOs Born Leaders? Lessons from Traits of a Million Individuals (Working paper, 2015, 56 pages)   (ifn.se)
*Sijoittajat asuvat rannikkoseuduilla (22.06.2015)  (porssisaatio.fi)
*Älykkäät sijoittavat tykimmin - 5 syytä (13.11.2014) (talouselama.fi)
*Matti Keloharjua koskevia artikkeleita Helsingin Sanomissa (hs.fi)
*Kannustuspalkinto 2014 (OP Ryhmän tutkimussäätiö) 
*Matti Keloharju promoted as Aalto Distinguished Professor (02.09.2015) (aalto.fi)
*Emil Aaltosen Säätiön juhlavuoden tunnustuspalkinnot ("professorikannukset", 2007)  (emilaaltonen.fi)
*Keloharjun tutkimukset IDEASissa
Samuel Kaski

**Samuel Kaski ** (s. 19. huhtikuuta 1968, Seinäjoki) on tietojenkäsittelytieteen professori (2005–) Aalto-yliopiston Tietotekniikan laitoksella. Hän on Suomen Akatemian Laskennallisen päättelyn huippuyksikön (COIN) johtaja (2015–2017) ja akatemiaprofessori kaudella 1.1.2016–31.12.2020.

Kaski väittely vuonna 1997 aiheesta *Data exploration using self-organizing maps* Teknillisestä korkeakoulusta. Väitöskirjan ohjasi Teuvo Kohonen.

Kaskilla on 21784 sitaattia (5.1.2025).

Samuel Kaski johti Aalto-yliopiston ja Helsingin yliopiston yhteistä Tietotekniikan tutkimuslaitosta (HIIT) viisi vuotta (2010–2015).

Samuel Kaski on tehnyt tutkimusta muun muassa Teuvo Kohosen kanssa.

Kaski on osallistunut 219 tieteelliseen julkaisuun (12.12.2024). Kaski on saanut kaksi palkintoa: *Winner of drug sensitivity prediction challenge* (2012) ja *Best paper award, ECML 2011* (2011).

Kaski on ohjaajana Integrative Life Science -tohtoriohjelmassa Helsingin yliopistossa.

## Lähteet

## Aiheesta muualla
*Koneoppimisesta työkalut tulevaisuuteen (aalto.fi)
*Probabilistic Machine Learning Group (Prof. Kasken tutkimusryhmä)  (aalto.fi)
Ville Sorsa

**Ville Petteri Sorsa** (s. 21. marraskuuta 1980 Porvoo) on suomalainen musiikkituottaja ja äänisuunnittelija. Sorsa on yksi FINRG Recordingsin perustajajäsenistä, jossa hän työskenteli sekä artistina että A&R:nä vuosina 2003–2010. Musiikkia hän on julkaissut taiteilijanimellä DJ Rx sekä osana lahtelaista Carbon Based -konemusiikkikollektiivia.

Nimellä DJ Rx Sorsa tuli kansainvälisesti tunnetuksi hard dance-, breaks- ja drum and bass tiskijukkana sekä tuottajana. Sorsa kuului yhdessä Carbon Basedin, Proteuksen ja Alek Száhalan kanssa suomalaisen rankemman konemusiikin avainjäseniin ja kehittäjiin.  Sorsa tuotti musiikkia useille englantilaisille levy-yhtiöille sekä FINRG Recordingsille. Hän myös keikkaili usein Suomen suurimmilla klubeilla ja konemusiikkifestivaaleilla, sekä ulkomailla mm. Euroopassa sekä Australiassa.

Sorsa kouluttautui musiikkituottajaksi Tampereen ammattikorkeakoulussa, josta hän valmistui medianomiksi keväällä 2010. Aktiivisen musiikkiuran jälkeen Sorsa on keskittynyt pääosin jälkituotantotöihin. Hänen merkittävimpiin töihinsä kuuluu vuonna 2019 julkaistu Control sekä vuonna 2023 julkaistu Alan Wake 2. Molemmat pelit saivat erinomaisia arvioita.  Control palkittiin IGN Game of the Year  sekä Game Developers Choice Awards 20th Annual Best Audio  ja Alan Wake 2 20th BAFTA Games Awards Audio Achievement  palkinnoilla. Pelien lisäksi Sorsa on työskennellyt radio-, televisio- sekä elokuvateollisuudessa. Tällä hetkellä Sorsa työskentelee äänisuunnittelijana Remedy Entertainment -peliyrityksessä.

## Teokset

### Pelit
* *[[Dirt 3]]* (2011)
* *[[Death Rally]]* (2012)
* *[[Alan Wake’s American Nightmare]]* (2012)
* *[[Quantum Break]]* (2016)
* *[[Control (videopeli)|Control]]* (2019), johtava äänisuunittelija
* *CrossFireX: Operation Spectre* (2022)
* *CrossFireX: Operation Catalyst* (2022)
* *[[Alan Wake 2]]* (2023)
* ** (2025)

### Elokuvat
* *[[Ganes]]* (2007)
* *[[Lieksa!]]* (2007)

### Musiikki
* Carbon Based
* DJ Rx

## Lähteet

## Aiheesta muualla
* 
* Internet Game Database 
* MobyGames 
* LinkedIn
* Elonet
Tapani Tammisto

**Arto Tapani Tammisto** (2. joulukuuta 1932 Mikkeli – 23. toukokuuta 2017 Espoo) oli suomalainen lääkäri ja professori. Hänen tutkimuskohteitaan olivat kipulääkkeet ja lihasrelaksantit. Hän toimi Helsingin yliopiston anestesiologian professorina 1971–1995.

Tammistoa on kutsuttu suomalaisen anestesiologian patriarkaksi. 

## Teoksia
* Tammisto, Tapani ym.: *Untako vain? Suomen anestesiologiyhdistyksen 50-vuotishistoriikki*. Suomen anestesiologiyhdistys, 2002. . (Sisällysluettelon verkkoversio.)
* Tammisto, Tapani – Tammisto, Christine: *Ether-Rausch: Eetteristä erikoisalaksi. Anestesian, teho-, ensi- ja kivunhoidon kehitys kotimaisen kirjallisuuden valossa vuodesta 1847 alkaen*. Virve Mäkelä, 2012. .

## Lähteet

## Aiheesta muualla
* Kalso, Eija A.: Tapani Tammiston muistolle. Viikon juttu 29.5.2017. Helsingin yliopiston Lääketieteellinen tiedekunta.
*Tammiston CV Paulon säätiön sivulla. 
*Arto Tapani Tammiston muistokirjoitus Helsingin Sanomissa
Tankavaarat

**Tankavaarat** ovat loivahkoja vaaroja ja tuntureita Sodankylässä Tankajoen itäpuolella. Ne sijaitsevat Urho Kekkosen kansallispuistossa. Vaarojen korkein laki, Jorpulipää, on 467 metriä merenpinnasta. 

Tankavaarojen kahdelle huipulle, Jorpulipäälle ja Pikku-Tankavaaralle voi patikoida Tankavaaran alueen luontopolkuja pitkin. Luontopolut lähtevät Tankavaaran kylästä, joka sijaitsee aivan Nelostien varressa. Pikku-Tankavaaralta ja Jorpulipään huipuilta näkee tunturimaiseman Nattasille Sompion luonnonpuistoon sekä Urho Kekkosen kansallispuiston tunturialueen ja Saariselän suurtunturit.

Tankavaara on Lapin eteläisintä kullanhuuhdontaseutua. Tankavaaran kylä on matkailukeskittymä, jossa voi tutustua alueen kultahistoriaan Kultamuseossa tai Tankavaaran Kultakylässä. 

## Tankavaaran luontopolut Urho Kekkosen kansallispuistossa
Tankavaarassa on neljä merkittyä ympyräreittiä retkeilijöille. Luontopolut lähtevät entisen luontokeskuksen pihasta, jota ennen on Urho Kekkosen kansallispuiston ja Kultamuseon yhteinen pysäköintialue. Pidemmät luontopolut (Kuukkelilenkki ja Geologinen polku) vievät Tankavaarojen huipuille (Pikku-Tankavaara ja Jorpulipää).

* **Urpiaisen lenkki** on kilometrin mittainen esteetön, sorastettu luontopolku, joka kiertää Tankavaaran lähimaaston. Reitti on kuljettavissa myös lastenvaunujen kanssa tai pyörätuolilla avustajan kanssa.

* **Koppelon lenkki (3 km)** on hieman pidempi lenkki, joka kiertelee Tankavaaran kynttiläkuusikossa. Koppelon lenkillä on tulentekopaikka, kota ja kuivakäymälä.

* **Kuukkelilenkki (6 km)** johdattaa kulkijan kuusikoitten kautta Pikku-Tankavaaran laelle, josta voi ihailla näköaloja Nattastuntureille, ympäröiville aapasoille ja Saariselän suurtuntureille. Reitti palaa lähtöpisteeseen Tankasuon halki. Kuukkelilenkillä on kaksi tulentekopaikkaa, kota ja kuivakäymälä.
* **Geologinen polku (7 km)** tutustuttaa sinut alueen geologiaan, kallioperään, jääkauden jälkiin ja pinnanmuotoihin. Alkumatkan kuljet metsämaastossa nousten pikkuhiljaa Jorpulipään rinteelle. Taukopaikka sijaitsee luonnonkauniin Koiranjuomalammen rannalla. Sieltä polku jatkuu rinnesuolle, ja loppumatka kuljetaan Kuukkelilenkkiä pitkin. Polku kierretään myötäpäivään. Geologisen polun varrella on laavu, kaksi tulentekopaikkaa, kota ja kuivakäymälät laavun sekä kodan yhteydessä.



## Lähteet
Bor Pavlovčič

**Bor Pavlovčič** (s. 27. kesäkuuta 1998) on slovenialainen mäkihyppääjä. Pavlovčič edustaa ND Ratece Planica -seuraa.

Pavlovčič debytoi maailmancupissa tammikuussa 2016 Sapporon suurmäen kilpailussa sijoittuen sijalle 26. Näin ollen hän saavutti heti ensimmäiset maailmancupin pisteensä. Seuraavana päivänä Pavlovčič sijoittui toisessa Sapporon suurmäen kilpailussa sijalle 16. Kymmenen parhaan joukkoon hän sijoittui ensimmäisen kerran Kuusamossa marraskuussa 2020 oltuaan seitsemäs. Ensimmäisen palkintosijansa hän saavutti Klingenthalissa helmikuussa 2021 oltuaan kolmas. Seuraavan päivän kilpailussa hän oli toinen. Lisäksi hän oli maaliskuussa Planicassa kolmas. Continental Cupissa Pavlovčič on saavuttanut kaksi voittoa.

Vuoden 2015 Euroopan nuorten olympiafestivaaleilta Pavlovčič saavutti kultaa joukkuekilpailusta. Nuorten talviolympialaisissa 2016 hän voitti kultaa henkilökohtaisessa kilpailussa. Oberstdorfin MM-kilpailuissa 2021 hän sijoittui normaalimäessä kahdeksanneksi.

## Lähteet
Enoksimoni

**Enoksimoni** (C12H12SN2O2) on imidatsolonijohdannaisiin kuuluva orgaaninen yhdiste. Yhdistettä voidaan käyttää lääketieteessä kongestiivisen sydämen vajaatoiminnan hoitamiseen.

## Ominaisuudet ja käyttökohteet
Enoksimoni on fosfodiesteraasi 3 -entsyymin inhibiittori. Yhdiste estää syklisen adenosiinimonofosfaatin hajoamista. Tämän seurauksena kalsiumionien virtaus sydänsoluissa sydämen aktiopotentiaalin aikana kasvaa ja sydämen verisuonet laajenevat. Enoksimonin on myös havaittu lisäävän sydämen lyöntitiheyttä. Lääkeainetta annostellaan joko suun kautta tai suonensisäisesti. Enoksimonin on havaittu olevan tehokkain erityisesti lievissä tapauksissa, mutta vaikeissa kongestiivisissa sydämen vajaatoiminnoissa se voi jopa lisätä kuolleisuutta.

## Haittavaikutukset
Tyypillisimpiä enoksimonin haittavaikutuksia ovat vatsaoireet kuten vatsakipu, huonovointisuus ja oksentelu, anoreksiapääkipu, väsymys, lisääntynyt ruokahalu, trombosytopenia, allergiset iho-oireet, sydämen toimintahäiriöt ja levottomuus.

## Synteesi
Enoksimonin synteesin lähtöaineita ovat hydroksiasetoni, urea, natriummetyylimerkaptidi ja p-klooribentsoehappo.

## Lähteet
Jevgenija Medvedeva

**Jevgenija Armanovna Medvedeva** (, s. 19. marraskuuta 1999 Moskova) on venäläinen taitoluistelija, kaksinkertainen maailmanmestari ja olympiamitalisti. Hänen valmentajinaan toimivat venäläiset Eteri Tutberidze ja Sergei Dudakov sekä kausina 2018–2020 kanadalaiset Brian Orser ja Tracy Wilson.

Medvedeva aloitti taitoluistelun vuonna 2002. Junioritasolla hän saavutti yksinluistelun MM-pronssia 2014 ja -kultaa vuonna 2015. Senioritasolla hän on kaksinkertainen maailmanmestari (2016, 2017), kaksinkertainen Euroopan mestari (2016, 2017) sekä kaksinkertainen Grand Prix finaalin mestari (2016, 2017). Hän saavutti myös MM-pronssia Saitamassa vuonna 2019. Venäjän-mestaruuden hän voitti 2016 ja 2017. 

Pyeongchangin olympialaisissa 2018 Medvedeva saavutti hopeaa joukkuekilpailussa ja jäi yhden pisteen päähän kultamitalista naisten kilpailussa.

Uransa aikana hän rikkoi huimat 13 maailmanennätystä. Hän oli ensimmäinen nainen joka rikkoi 80 pisteen rajan lyhyt- ja 160 pisteen rajan vapaaohjelmassa. Medvedevan ennätyspisteet ovat 241,31, jotka hän teki vuoden 2017 ISU World Team Trophyssa.

Alina Zagitova löi Medvedevan lyhytohjelman maailmanennätyspisteet vuoden 2018 talviolympialaisissa, ja sittemmin myös hänen vapaaohjelman ja yhteispisteiden maailmanennätyspisteet ylitettiin.

Medvedeva lopetti uransa kroonisen selkävamman vuoksi vuonna 2021.

## Lähteet

## Aiheesta muualla
UMF Grindavík

**Ungmennafélag Grindavíkur** (lyh. **UMF Grindavík**) on islantilainen urheilun yleisseura. Sillä on lajijaostot muun muassa jalkapallossa ja koripallossa.

Koripallossa UMF Grindavík on muun muassa voittanut Islannin mestaruuden vuosina 2012 ja 2013, Islannin cupin vuosina 1995, 1998, 2000 ja 2006 sekä Islannin Supercupin vuonna 2013. Seuraa ovat edustaneet muun muassa yhdysvaltalaiset J’Nathan Bullock ja Giordan Watson.

## Lähteet
* Koripallon miesten edustusjoukkue eurobasket.com-sivustolla 

### Viitteet

## Aiheesta muualla
* Seuran verkkosivut
Arto Tanner

**Arto Ensio Tanner** (9. tammikuuta 1935 Helsinki – 18. lokakuuta 2002 Helsinki) oli suomalainen diplomaatti, koulutukseltaan lainopin kandidaatti. Hän oli va. asiainhoitaja Bagdadissa Irakissa 1967–1969, suurlähettiläs Beirutissa Libanonissa 1977–1981, Damaskoksessa Syyriassa 1979–1981 ja Kuwaitissa 1977–1980, ulkoministeriön protokollaosaston apulaisosastopäällikkö 1981–1982, edustustojen tarkastaja vuodesta 1983 suurlähettiläs Itä-Berliinissä Itä-Saksassa 1986–1990, Tel Avivissa Israelissa 1993–1997, Ateenassa Kreikassa 1998–2000. 

Tannerin poika on diplomaatti ja presidentin kansliapäällikkö Teemu Tanner.

## Lähteet
Lulu Paasipuro

**Lyyli Kyllikki Lehtiniemi-Sulasalmi**, taiteilijanimi **Lulu Paasipuro** (12. lokakuuta 1906 Helsinki – 12. joulukuuta 1969 Lahti) oli suomalainen iskelmälaulaja ja teatteri- ja elokuvanäyttelijä. Hän oli erityisen suosittu jatkosodan vuosina. 

Paasipuro näytteli 1920- ja 1930-luvuilla Elannon Näyttämöllä. Hän esiintyi ensimmäisen kerran jo 16-vuotiaana nimellä *Lulu Lehtiniemi* marraskuussa 1922 ensi-iltansa saaneessa näytelmässä *Eläviä kuvia*. Sotavuosina hän esiintyi rintamateattereissa muun muassa Äänislinnan Teatterissa ja asemiesilloissa. Hän esiintyi myös Aunuksen Radiossa ja hänet tunnettiin *Äänislinnan satakielenä*. 

Sodan jälkeen Lulu Paasipuro esiintyi Iloinen Teatteri -nimisessä Reino Palmrothin perustamassa revyyteatterissa. Palmrothin kirjoittamissa näytelmäteksteissä tehtiin pilaa aikakauden ilmiöille. Niinpä sisäministeriö kielsi 15. toukokuuta 1946 teatterin esitykset poliittisesti vääräoppisina.  Toiminta jatkui epäpoliittisemmin revyyteatteri Punaisessa Myllyssä, johon Paasipuro kuului vuosina 1945–1953. Hän kiersi esiintymässä myös kansanedustaja Janne Hakulisen johtaman Työväen ohjelmapalvelun taiteilijana yhdessä muun muassa Reino Helismaan kanssa. 

Elokuvanäyttelijänä Paasipuro oli elokuvissa Pimeänpirtin hävitys (1947), Pikajuna pohjoiseen (1947), Kilroy sen teki (1948), Hilja – maitotyttö (1953) ja Asessorin naishuolet (1958). Hän esiintyi myös lyhytelokuvassa Juhannusyö Kuusamossa (1948).

## Lähteet

## Aiheesta muualla
* Työväen ohjelmapalvelun taiteilijat esiintyvät Kuusamossa juhannuksena 1948. Elokuvassa (05:35) Reino Helismaa ja Lulu Paasipuro laulavat. Maininki Wilska lausuu humoreskeja. Tilaisuudessa valitaan myös Miss Rukatunturi. Ylen Elävä arkisto.
Taivaalliset tarinat – Sika myyttien maailmassa

**Taivaalliset tarinat – Sika myyttien maailmassa** on vuonna 2001 julkaistu lastenmusiikkialbumi. Kaikki kappaleet on säveltänyt, sovittanut ja tuottanut Pessi Levanto. Sanoitukset ovat Marjatta Levannon. 

Albumilla seikkailee Julia Vuoren sarjakuvista tuttu Sika antiikin Kreikan ja Rooman myyttien maailmassa. Levyn avausraidalla "Sika taivaankannenkulkija" Sika matkaa avaruuteen katsomaan antiikin jumalien mukaan nimettyjä planeettoja. "Seitsemän päivää seitsemästä" kertoo riitelevistä graioista ja "Kauneuden kirous" Narkissoksesta. Kappaleessa "Kolme tuhatta vuotta" Orfeus yrittää pelastaa morsiamensa Eurydikeen manalasta. Panin tarina kerrotaan kappaleessa "Panin huilu soi". "Utelias, huono juttu" on kertomus Psykheen onnettomasti päättyneestä suhteesta rakkauden jumalan kanssa. "Kaiku suurisuu" on lakkaamatta puhuva nymfi Ekho. Kappaleessa "Adromedaa ei viedä" Perseus pelastaa merihirviölle uhrattavaksi määrätyn Andromedan. "Dafnen laulussa" Dafne pakenee rakastunutta Apollon-jumalaa ja antaa muuttaa itsensä puuksi mieluummin kuin ryhtyy Apollonin puolisoksi. Albumin viimeisellä raidalla "Bacchus polkee tahtia" viinin ja ilonpidon jumala Bacchus pitää villit juhlat.

## Muusikot
* Pessi Levanto – piano
* Tuure Koski – bassot
* Mika Kallio – rummut (paitsi 10) ja perkussiot (paitsi 10)
* Sami Kuoppamäki – rummut (2 ja 8) ja perkussiot (10)
* Pirjo Aittomäki – laulu
* Jussi Chydenius – laulu
* Vuokko Hovatta – laulu
* Mikko Jokinen – laulu
* Laura Sippola – laulu

## Kappaleet
Unto Tanskanen

**Unto Kalervo Tanskanen** (8. heinäkuuta 1931 Viipuri – 20. helmikuuta 2021 Helsinki) oli suomalainen diplomaatti ja lainopin kandidaatti. Hän oli Suomen suurlähettiläs Hanoissa 1974–1977, Nairobissa ja Addis Abebassa 1977–1980 , Teheranissa ja Islamabadissa 1980–1983 ja vuodesta 1983 ulkoministeriön neuvotteleva virkamies.

## Lähteet

## Aiheesta muualla
*Kuka kukin on 1978 (Runeberg.org)
Suomen kaamein kämppä

**Suomen kaamein kämppä** oli vuosina 2011-2012 Sub-kanavalla esitetty sisustusohjelma. Ohjelman juontajana toimi Lola Odusoga sisustussuunnittelijana Teuvo Loman ja huonekalupuuseppinä Kaj Leino ja Uolevi Nurmi jotka auttoivat sisustamaan suomalaisten ihmisten koteja. Ensimmäinen tuotantokausi alkoi 8. maaliskuuta 2011. Toinen tuotantokausi alkoi 10. tammikuuta 2012.

## Ensimmäinen tuotantokausi

## Toinen tuotantokausi

## Lähteet

## Aiheesta muualla
* Suomen kaamein kämppä Facebook-sivut
Hurtu

**Compagnie des Automobiles et Cycles Hurtu** oli ranskalainen ajoneuvovalmistaja.
## Historia
Vuonna 1880 herrat Hurtu, Hautin ja E. Diligeon perustivat Albertin kaupunkiin ompelukoneita valmistaneen tehtaan nimeltä *Hurtu, Hautin et Diligeon*. Tästä yhtiön tuotanto laajeni työstökoneiden, hiomakoneiden ja polkupyörien valmistukseen. Näitä kaikkia markkinoitiin *Hurtu*-nimellä.

Vuonna 1895 E. Diligeon myi osuutensa yhtiöstä ja perusti oman, *Diligeon et Cie* -nimisen yrityksen. Tuotenimi *Hurtu* pysyi edelleen myös hänen käytössään. Vuonna 1896 Diligeon aloitti Automobiles Léon Bollée -yhtiön "Voiturette"-kolmipyörän lisenssivalmistuksen.

Vuonna 1898 Hurtu valmisti ensimmäisen omaa suunnittelua edustaneen nelipyöräisen autonsa. Mallissa oli hyvin paljon yhteisiä piirteitä suosiota saavuttaneen Benz Velo -mallin kanssa. Englannin Manchesterissa toiminut Marshall & Co -yhtiö valmisti taasen Hurtun myöntämällä lisenssillä hyvin samankaltaista mallia.

Vuonna 1899 yhtiön nimeksi muutettiin *Compagnie des Autos et Cycles Hurtu*. Compagnie Hurtu laajensi tuotantoaan Pariisin liepeille, Neuilly-sur-Seinen ja Rueil'n kaupunkeihin perustetuilla tehtailla. Vuonna 1913 yhtiön vuosituotanto oli 600 autoa.

Ensimmäisen maailmansodan päätyttyä yhtiö jatkoi autojen valmistusta vuoteen 1930 saakka. Tuolloin Compagnie Hurtu lopetti autojen valmistuksen ja jatkoi työstökoneiden valmistuksen parissa. Pariisin kantakaupungin alueelle sijoittunut *Moteurs Hurtu* valmisti kaksitahtimoottorilla varustettuja mopoja, moottoripolkupyöriä ja moottoripyöriä vuodesta 1903 toisen maailmansodan alkupäiviin asti.

Vuonna 1946 perustettiin Pariisiin *Compagnie Nouvelle des Cycles Hurtu* -niminen yhtiö, joka jatkoi kaksipyöräisten ajoneuvojen valmistusta. Hurtu fuusioitiin ajoneuvovalmistaja Automotoon vuonna 1960.


Tiedosto:Hurtu 1897.JPG|1897
Tiedosto:Hurtu 1900.JPG|1900
Tiedosto:Hurtu.jpg|1904
Tiedosto:Hurtu 1910.JPG|1910
Tiedosto:Hurtu 1912.jpg|1912


## Aiheesta muualla

* Grace's Guide - 1899 Motor Show (Cordingley): THE LONDON AUTOCAR CO., LTD., 182, Gray's Inn Road, W.C., exhibit an interesting collection of motor tricycles, quadricycles, and accessories, showing a new attachment to a tricycle by which, when the front wheel is removed, it can be readily converted into a quadricycle by the use of three belts only, the entire contrivance making up into a very perfect quadricycle; and in addition to these machines and accessories they have in the outer building for running round the enclosure one sample of the English-built Hurtu car, by Messrs. Marshall and Co., of Manchester, which we have already dealt with in our description of the Richmond exhibit.
* Grace's Guide - 1908-1914 Motor Car Red Book 
* Grace'e Guide - 1911 Motor Cars
* Grace's Guide - 1913-1917 Motor, Marine and Aircraft Red Book: Cars

## Lähteet

* George Nick Georgano: The Beaulieu Encyclopedia of the Automobile. Volume 2: G–O. Fitzroy Dearborn Publishers, Chicago 2001, .
* George Nick Georgano: Autos. Encyclopédie complète. 1885 à nos jours. Courtille, Paris 1975.
Lotus Setagaya

**Lotus Setagaya**, tunnetaan myös nimellä **Lotus Setagaya Paraestra** on japanilainen kamppailulajiseura. Sen päävalmentajana on entinen vapaaottelija Kohei Yasumi. Seurassa harjoitellaan myös joogaa.

## Lähteet

## Aiheesta muualla
*Kotisivut
Cornel Wilde

**Cornel Wilde** (13. lokakuuta 1912 Prievidza, Unkarin kuningaskunta, Itävalta-Unkari – 16. lokakuuta 1989 Los Angeles, Kalifornia, Yhdysvallat), syntymänimeltään **Kornel Lajos Weisz**, oli unkarilais-yhdysvaltalainen elokuvanäyttelijä, -ohjaaja ja -tuottaja.

Wilde syntyi juutalaiseen perheeseen Prievidzan kaupungissa, joka kuuluu nykyään Slovakiaan. Perhe muutti vuonna 1920 New Yorkiin, missä he amerikkalaistuivat ja muuttivat nimensä: Wilden nimeksi tuli **Cornelius Louis Wilde**. Wilde oli lahjakas miekkailija ja kuului Yhdysvaltain olympiajoukkueeseen, mutta hän jätti joukkueen juuri ennen Berliinin 1936 olympialaisia. Wilde halusi keskittyä näyttelemiseen, minkä vuoksi hän jätti käyttämättä lääkietieteelliseen kouluun saamansa stipendin. Wilden ensimmäinen tunnettu Broadway-näytös oli vuonna 1937.

Vuonna 1940 Hollywood huomasi Wilden ja hän teki muutaman pienemmän elokuvaroolin ennen tunnetuinta työtään, elokuvaa *[[Suuri unelma]]* (1945). Elokuvassa hän näyttelijä Frédéric Chopinia ja oli suorituksestaan ehdolla parhaan miespääosan Oscar-palkinnon saajaksi. 1950-luvulla Wilde alkoi myös ohjaamaan elokuvia, muun muassa vuoden 1955 elokuvan*[[Myrskyn pelkoa]]*. Hän teki samana vuonna tunnetun pääroolin elokuvassa  *[[Häikäilemättömät (vuoden 1955 elokuva)|Häikäilemättömät]]*. Vuonna 1965 hän tuotti, ohjasi ja näytteli pääroolin elokuvassa *[[Alaston saalis]]*.

Wilde avioitui ensimmäisen kerran 21. syyskuuta 1937 Patricia Knightin (1920–2004) kanssa, joka myöhemmin näytteli itsekin elokuvissa. Pari sai yhden lapsen, tyttären Wendyn vuonna 1943. Pari erosi 30. elokuuta 1951. Wilde avioitui uudestaan 4. syyskuuta samana vuonna näyttelijä Jean Wallacen (1923–1990) kanssa. Pari sai yhden lapsen, pojan Cornel Wilde Juniorin vuonna 1967. Pari erosi vuonna 1981. Wilde kuoli leukemiaan vuonna 1989 ja hänet on haudattu Westwood Village Memorial Parkin hautuumaalle Los Angelesiin.

## Lähteet
Georg Wiegner

**Georg Wiegner** (20. huhtikuuta 1883 Leipzig, Saksan keisarikunta – 14. huhtikuuta 1936 Zürich, Sveitsi) oli saksalainen kolloidi- ja maatalouskemisti, joka toimi koko työuransa Zürichin teknillisen yliopiston maatalouskemian professorina. Zürichissä hän vaikutti erityisesti sveitsiläisen maaperätieteen tutkimukseen.

Wiegner syntyi Leipzigissa vuonna 1883. Hän väitteli 1907 Leipzigin yliopistosta ja suoritti 1911 Göttingenin yliopistossa habilitaatiotutkinnon maatalouskemiasta. Wiegner toimi Zürichin teknillisen yliopiston maatalouskemian professorina vuodesta 1913 kuolemaansa asti.

Wiegner värvättiin ensimmäisen maailmansodan syttyessä Saksan armeijaan. Hän haavoittui vuonna 1916 ja vapautettiin palveluksesta.

Wiegner muokkasi Zürichissä yliopiston maaperätieteen kursseja ja yhdisti aiemmin erilliset maatalous- ja metsätieteen kurssit uusiksi luennoiksi, jotka pohjautuivat voimakkaasti fysikaalisen kemian ja kolloidikemian periaatteisiin. Wiegner ei itse ollut maaperätieteilijä, minkä takia hän etsi ympärilleen tieteilijöitä, jotka ymmärsivät maaperän vaikutuksen kasviekosysteemeihin.

## Lähteet
Bertil Ericinpoika Ljuster

**Bertil Ericinpoika Ljuster** (k. noin 1598) oli kuningas Juhana III:n sihteeri, joka toimi Turun linnan ja Viipurin linnan päällikkönä ja Käkisalmen linnan voutina.

Ljusterin isän Ericin suku oli uusmaalaista pienrälssiä ja äiti Margareta Jönsintytär taas hämäläistä Kurjalan tunnettua sukua. Hänen vaimonsa oli Turun pormestarin Henric Gröpin eli Kröpelinin tytär Margareta. Ljuster toimi Suomen herttuan Juhanan kansliakirjurina vuodesta 1556 ainakin vuoteen 1561. Hänet kutsuttiin 1536 Juhanan sihteeriksi, mutta herttuakunnan erillishallinnon tultua lakkautetuksi Ljuster joutui syrjään. Hän palasi takaisin virkamieheksi 1567, kun hänet nimitettiin Raaseporin kihlakunnantuomariksi. Jo vuotta aiemmin hänelle oli läänitetty Maariasta Koroinen. Juhana III:n noustua valtaan Ljuster vastasi vallasta syöstyn Eerik XIV:n vartioinnista elokuuhun 1571 ja nimitettiin sen jälkeen Suomessa olleita joukkoja komentaneen sotaeverstin sihteeriksi. Ljuster aateloitiin 6. heinäkuuta 1573. Saman vuoden syksyllä hänestä tuli linnanvouti Tallinnaan, vuoden 1576 alussa Turun linnan päällikkö, keväällä 1580 Viipurin linnan päällikkö ja neljä vuotta myöhemmin Käkisalmen linnan vouti. Hän toimi 1850-luvulla myös kuninkaan asettamana tutkintakomissaarina. Hänen aateliskartanonsa sijaitsi nykyisen Nummi-Pusulan alueen Nummen Mäntsälän kylässä. Kuningas Sigismund takasi isänsä palvelijana toimineen Ljusterin toimeentulon vuodesta 1594 aina Ljusterin kuolemaan saakka.  

## Lähteet
Larry Parks

**Larry Parks** (13. joulukuuta 1914 Olathe, Kansas – 13. huhtikuuta 1975 Studio City, Kalifornia), syntymänimeltään **Sam Klusman Lawrence Parks**, oli yhdysvaltalainen elokuvanäyttelijä.

Parksin tunnetuin rooli oli esittää Al Jolsonia elokuvissa *[[Al Jolson (elokuva)|Al Jolson]]* (1946) ja *[[Laulu on elämäni]]* (1949). Vuoden 1946 elokuvasta Parks oli ehdokkaana parhaan miespääosan Oscar-palkintoon vuoden 1946 gaalassa.

Parksin näyttelijäuran tuhosi joutuminen Hollywoodin mustalle listalle vuonna 1951. Tämän vuoksi Parks pakotettiin purkamaan sopimuksensa Columbia Pictures -elokuvastudion kanssa ja hän joutui lähtemään Eurooppaan työnhakuun.

Parks avioitui näyttelijätär Betty Garrettin kanssa 9. syyskuuta 1944. Pari sai kaksi lasta, vuonna 1950 syntyneen Garettin ja vuonna 1951 syntyneen Andrewin, joka teki myös näyttelijän uran. Avioliitto kesti aina Parkin kuolemaan asti. Hän kuoli sydänkohtaukseen vuonna 1975. Parks oli myös näyttelijä Jeff Bridgesin kummisetä.

## Lähteet
Kaarlo Aavajoki

**Kaarlo Aavajoki**, sukunimi aik. *Appelström* (26. joulukuuta 1907 – 23. helmikuuta 1971) oli suomalainen teatteri- ja elokuvanäyttelijä. 

Aavajoki näytteli 1930-luvuilla Helsingin Työväen Teatterissa ja Jyväskylän Työväen Näyttämöllä. Myöhemmin Aavajoki esiintyi Turun Työväen Teatterissa, Punainen Mylly-revyyteatterissa ja Yleisradiossa. Hän oli myös hyvä laulaja ja hän esiintyi usein opereteissakin. 

Elokuvanäyttelijänä Aavajoki oli elokuvissa Kartanon naiset (1944), Minä elän (1946) ja Pimeänpirtin hävitys (1947), Hänellä oli myös pienempiä sivuosia elokuvissa Kirkastettu sydän (1943), Miehen vankina (1943), Dynamiittityttö (1944), Sellaisena kuin sinä minut halusit (1944), Kolmastoista koputus (1945), Valkoisen neilikan velho (1945), Katarina kaunis leski (1950), Kuisma ja Helinä (1951) ja Omena putoaa... (1952).

## Lähteet
American Truck Simulator

**American Truck Simulator** on SCS Softwaren kehittämä simulaatioajopeli, joka julkaistiin 3. helmikuuta 2016. Pelin julkaisuversion pelimaailma muodostuu Kaliforniasta ja Nevadasta, mutta 2. kesäkuuta 2016 peliin lisättiin Arizona ilmaisena lisäsisältönä. Peliin voi ostaa lisäsisältönä myös 15 muuta osavaltiota. Pelissä on seitsemän rekkamerkkiä: Freightliner, International, Kenworth, Mack, Peterbilt, Volvo ja Western Star.

## Vastaanotto
Peli on saanut kriitikoilta melko myönteisen vastaanoton: sen painotettu pistekeskiarvo Metacritic-sivustolla on 76/100.

## Moninpeli
Pelissä on tällä hetkellä virallinen ja epävirallinen moninpeli, joka vaatii pelin Steam-version.

## Lähteet

## Aiheesta muualla
* 
* Virallinen kotisivu
Petros Sasaki

**Petros Iwao Sasaki** (23. elokuuta 1939 Odate, Japani – 30. maaliskuuta 1999 Kuopio, Suomi) oli Suomessa vaikuttanut japanilaissyntyinen ikonimaalari.

Petros Sasaki syntyi Japanissa vanhaan sukuun, jonka jäseniä oli 1860-luvulla kääntynyt ortodoksikristityiksi. Hän oli neljännen polven ortodoksi. Opiskeltuaan ensin taidetta Tokiossa hän meni vuonna 1964 opiskelemaan teologiaa Ateenan yliopistoon Kreikkaan. Hän opiskeli Ateenassa myös ikonimaalausta oppien temperatekniikan käytön. Sasaki muutti vuonna 1968 Suomeen arkkipiispa Paavalin kutsusta. Sasaki asettui asumaan Kuopioon suomalaisen vaimonsa kanssa. Hän sai Suomen kansalaisuuden vuonna 1975.

Sasakin tuotanto on laaja. Hän on maalannut muun muassa Heinävedellä sijaitsevan Lintulan luostarin uuteen kirkkoon vuonna 1972 ikonostaasin sekä suurikokoisen alttari-ikonin, jonka aiheena on Jumalanäidin Ennusmerkki -ikoni. Sasakin suurin työ oli Kajaanin Kristuksen kirkastumisen kirkkoon tehty bysanttilaistyylinen fresko. Hän on maalannut myös Mikkelin Pyhän ylienkeli Mikaelin kirkon ikonostaasin ikonit ja freskon. Sasakin maalaamiin ja suunnittelemiin kokonaisuuksiin kuuluu myös Sotkamon Jumalansynnyttäjän suojeluksen kirkon ikonostaasi. Vuonna 1983 hän maalasi Oulun ortodoksiseen hiippakuntakappeliin kolme ikonia; profeettojen ennustama Kristus, joulu ja pääsiäinen sekä Kolme suurta esipaimenta.

Suomessa uudelleenvirinneen ikonimaalauksen on sanottu varsinkin 1970-luvulla henkilöityneen Sasakiin. Hän oli arvostettu ikonimaalauksen opettaja eri puolilla Suomea ja johti pohjoisessa Suomessa vaikuttanutta ikonimaalausharrastajien ryhmää. Lisäksi Sasaki oli monipuolinen kuvittaja ja suunnitteli erilaisia kunnia- ja ansiomerkkejä, logoja ja standaareja. Hän on julkaissut teoksen *Pyhä kuva ja ortodoksisuus* yhdessä Vesa Takalan kanssa. 

Vuonna 1999 vaikeaan sairauteen kuollut Sasaki on haudattu Lintulan luostarin hautausmaalle.

## Lähteet

## Aiheesta muualla
*Petros Sasaki Ortodoksi.net.
Se oikea ensisilmäys ja Viimeinen silmäys

**Se oikea ensisilmäys** / **Viimeinen silmäys** () on yhdysvaltalaisen tilannekomediasarjan *[[Ensisilmäyksellä]]* (2005–2014) kaksiosainen päätösjakso. Se esitettiin Yhdysvalloissa 31. maaliskuuta 2014. Suomessa se esitetään kahdessa osassa, joista ensimmäinen esitetään 10. helmikuuta 2016 ja toinen 17. helmikuuta 2016.

## Juoni
### Se oikea ensisilmäys
Jakso alkaa Barneyn ja Robinin häistä, missä Ted hyvästelee ystäviään, koska on seuraavana päivänä muuttamassa Chicagoon. Häistä lähdettyään Ted odottaa junaa Farhamptonin asemalla, missä hän vihdoin tapaa tulevien lastensa äidin Tracy McConnellin. Suurin osa jaksosta sijoittuu tulevaisuuteen, paljastaen suuria muutoksia päähenkilöiden elämässä. Robin on päässyt unelmatyöhönsä toimittajaksi World Wide Newsille. Nopea työtahti luo painetta Robinin ja Barneyn avioliitolle ja pari päätyy eroon. Lily ja Marshall saavat kolmannen lapsen, Ted ja Tracy ensimmäisen ja muuttavat Tedin taloon lähiössä. Jakson lopussa "jengi" hyvästelee asunnon, jossa kaikki paitsi Barney ovat jossain vaiheessa asuneet, kun Lily ja Marshall päättävät muuttaa isompaan asuntoon.

### Viimeinen silmäys
Viimeinen silmäys on sarjan virallisesti viimeinen jakso. Paljastukset päähenkilöiden tulevaisuudesta jatkuvat. Marshallista tulee tuomari, Barneylla on täydellinen kuukausi (31 naista 31 päivässä), mutta yksi naisista tulee raskaaksi ja näin Barneysta tulee isä. Ted kosii Tracya uudestaan ja he menevät naimisiin maistraatissa. Lopussa käy ilmi, että Tracy sairastui ja kuoli. Lopulta sarja tekee täyden ympyrän: Lastensa luvalla Ted pyytää Robinia ulos, kuinkas muuten kuin hakemalla sinisen käyrätorven ja huutamalla tämän ikkunan alla.

## Lähteet

## Aiheesta muualla
* ”Se oikea ensisilmäys” Internet Movie Databasessa (IMDb.com) 
* ”Viimeinen silmäys” Internet Movie Databasessa (IMDb.com)
Prey

**Prey** voi tarkoittaa ainakin seuraavia:

* *[[Saalistaja (romaani)|Saalistaja]]* (*Prey*), Michael Crichtonin romaani vuodelta 2002
* *[[Prey (vuoden 1977 elokuva)|Prey]]*, Norman J. Warrenin ohjaama brittiläinen elokuva vuodelta 1977
* *[[Prey (vuoden 2007 elokuva)|Prey]]*, Darrell Roodtin ohjaama yhdysvaltalainen elokuva vuodelta 2007
* *[[Prey (vuoden 2022 elokuva)|Prey]]*, Dan Trachtenbergin ohjaama elokuva vuodelta 2022
* *[[Prey (albumi)|Prey]]*, ruotsalaisen Tiamat-yhtyeen musiikkialbumi vuodelta 2003
* *[[Prey (videopeli)|Prey]]*, videopeli vuodelta 2006
* *[[Prey (vuoden 2017 videopeli)|Prey]]*, videopeli vuodelta 2017
* *[[Prey (minisarja)|Prey]]*, vuonna 2014 alkanut brittiläinen minisarja
* Hermann Prey (1929–1998), saksalainen baritonilaulaja.
Keflavík ÍF

**Íþrótta- og ungmennafélag Keflavíkur** (lyh. **Keflavik ÍF**) on islantilainen urheilun yleisseura. Sillä on lajijaostot muun muassa jalkapallossa ja koripallossa.

Koripallossa Keflavik ÍF on muun muassa voittanut Islannin mestaruuden vuosina 1994, 1999, 2004 ja 2005 sekä Islannin cupin vuosina 1993, 1994, 1997, 2003 ja 2004. Se on osallistunut myös kansainvälisiin seurakilpailuihin.

## Lähteet
* Koripallon miesten edustusjoukkue eurobasket.com-sivustolla 

### Viitteet

## Aiheesta muualla
* Seuran verkkosivut
Paraestra

**Paraestra** () on japanilainen vapaaotteluseura, jonka perusti entinen vapaaottelija Yuki Nakai. Seuralla on useita saleja Japanissa, Etelä-Koreassa ja Kanadassa. Seurassa harjoitellaan pääosin brasilialaista jujutsua ja shootoa. Seuran menestyneimpiä ottelijoita ovat olleet Shinya Aoki ja Masakazu Imanari.

## Lähteet

## Aiheesta muualla
*Kotisivut
Derek Meddings

**Derek Meddings** (1931–1995) oli brittiläinen erikoistehostesuunnittelija. Hän voitti Oscar-palkinnon elokuvan *[[Teräsmies (vuoden 1978 elokuva)|Teräsmies]]* (1978) erikoistehosteista ja oli Oscar-ehdokas elokuvasta *[[Kuuraketti]]* (1979).

Meddings syntyi Lontoossa 15. tammikuuta 1931. Hän kävi taidekoulun ja aloitti uransa elokuvateollisuuden parissa 1940-luvun lopussa, jolloin hän oli mukana tekemässä elokuvien alkutekstejä. Meddings liittyi erikoistehostesuunnittelija Les Bowien mattamaalausryhmään. 1950-luvulla ryhmä työskenteli Hammer Film Productionsille. Meddings palkattiin tekemään Gerry Andersonin varhaisia televisiokäsinukkeohjelmia. Hän suunnitteli taustoja sarjaan *[[Four Feather Falls]]*, tehosteita sarjaan *[[Stingray]]* ja sai lopulta vapaat kädet sarjassa *[[Myrskylinnut]]*. Sarjasta ilmestyi elokuva *[[Myrskylinnut lähtövalmiina]]* vuonna 1966, minkä jälkeen Meddings osallistui näytellyn elokuvan *[[Matka auringon tuolle puolen]]* (1969) tehosteiden suunnitteluun. Hän teki vielä Anderssonin kanssa sarjoja *[[Captain Scarlet and the Mysterons]]* (1967) ja *[[UFO (televisiosarja)|UFO]]* (1970).

Meddings teki pienoismalleja James Bond -elokuviin *[[Elä ja anna toisten kuolla]]* (1973) ja *[[007 ja kultainen ase]]*. Hän oli myös mukana tekemässä pienen budjetin dinosauruselokuvaa *[[Maa, jonka aika unohti]]* ja ilmailuelokuvaa *[[Lentoässät]]*. Hän palasi Bond-elokuvien pariin elokuvassa *[[007 rakastettuni]]* (1977), johon hän suunnitteli jättitankkerin 20 metriä pitkän pienoismallin ja vastasi sen toteutuksesta sekä suunnitteli veden alla toimivan Lotus Espritin. Elokuvan *[[Teräsmies (vuoden 1978 elokuva)|Teräsmies]]* (1978) erikoistehosteista Meddings voitti Oscar-palkinnon. Elokuvasta *[[Kuuraketti]]* (1979) hän oli Oscar-ehdokas. Hän suunnitteli erikoistehosteet elokuviin *[[Krull ja näkymätön vihollinen]]* (1983), *[[Haamuhotelli]]* (1988) ja *[[Batman (vuoden 1989 elokuva)|Batman]]* (1989). Meddingsin perustama erikoistehosteyhtiö Magic Camera Company tarjosi palveluitaan elokuviin *[[Supergirl]]* (1984), *[[Joulupukki (elokuva)|Joulupukki]]* (1985) ja *[[Päättymätön tarina II – seuraava luku]]* (1990).

Meddings suunnitteli pienoismalleja elokuvaan *[[007 ja kultainen silmä]]*, mutta kuoli syöpään Lontoossa 10. syyskuuta 1995 kesken jälkituotannon. Elokuva omistettiin hänelle. Meddings oli naimisissa kahdesti ja hänellä oli kuusi lasta.

## Lähteet

## Aiheesta muualla

*
Institut d’études politiques de Paris

**Institut d’études politiques de Paris** (**Sciences Po Paris**) on ranskalainen vuonna 1872 perustettu korkeakoulu, joka toimii Pariisissa.

Koulussa on mahdollista opiskella valtiotieteitä, hallintoa, taloutta, geopolitiikkaa ja yhteiskuntatieteitä.

## Kuuluisia valmistuneita
* Michel Camdessus, ranskalainen ekonomisti ja hallintovirkamies
* Hélène Carrère d’Encausse, ranskalainen Venäjän historiaan erikoistunut historioitsija
* Vincent Chalvon-Demersay, ranskalainen televisioanimaatioiden tuottaja
* François Hollande, Ranskan 24. presidentti
* Emmanuel Macron, Ranskan 25. presidentti
* René Rémond, ranskalainen historioitsija ja politologi
* Dominique Strauss-Kahn, ranskalainen sosialistipoliitikko
* Simone Veil, ranskalainen poliitikko, joka selvisi holokaustista Auschwitzista

## Kuuluisia professoreita
* Bruno Latour, ranskalainen filosofi, antropologi ja tieteensosiologi
* Andreï Makine, venäläinen kirjailija
* Pekka Sutela, suomalainen taloustieteilijä

## Katso myös
* Richard Descoings

## Lähteet

## Aiheesta muualla

*Virallinen kotisivu
Werner Bergström

**Werner Bror Reinhold Bergström** (1. maaliskuuta 1883 Sysmä – 29. maaliskuuta 1948 Loppi) oli suomalainen kirjakauppias, nimimerkkiä *Werneri* käyttänyt arkkiveisujen tekijä ja kansanrunoilija. Bergström piti kirjakauppaa Hyvinkäällä.

Bergström sai vuonna 1938 Ruotsin kuninkaalta Kustaa V:ltä kiitoskirjeen lähetettyään kuninkaalle onnentoivotusrunon tämän täyttäessä 80 vuotta. 

Bergström syntyi Sysmässä ja kävi vähän koulua Mikkelin lyseossa, mutta hänen oli pakko jättää opiskelu-ura ja elättää itsensä milloin milläkin ammatilla. Runojen ja pikku kertomusten sepittämiseen hän tunsi suurta halua ja julkaisi niitä Raivaajassa ja Kansan Lehdessä. Myöhemmin hän ryhtyi arkkilaulujen sepittäjäksi ja myi niitä itse. Hän toimi myös kuljeksivana kirjakauppiaana, mutta asettui Lopelle tultuaan Läyliäisiin asumaan. 

Bergströmin puoliso oli Hilma Maria (o.s. Wallenius) (1885–1967). Heidät on haudattu Lopella Lopen hautausmaalle. 

## Teoksia
* *Huumorilauluja : kilpa-ajoista*. Tekijä, Hyvinkää 1929
Nimimerkillä *Werneri*:
* *Huumorilauluja : kieltolaista, Mattilasta ynnä muista*. Tekijä, Hyvinkää 1929
* *Kevään lauluja*. Tekijä, Hyvinkää 1929
* *Lemmen aallot, eli erään runoilijan rakkaus kymmenessä laulussa*. Tekijä, Hyvinkää 1929
* *Suru- ja murhelauluja*. Tekijä, Hyvinkää 1929
* *Suru-, murha- ja tapauslauluja*. Tekijä, Hyvinkää 1929

## Kirjallisuutta
* *Wernerin Wiisuja: lauluarkkien tekijän ja kulkevan kirjakauppiaan Werner Bergströmin elämää ja tuotantoa*, koonnut Ellen Bergström. Omakustanne, Riihimäki 1991 

## Lähteet
Haukur Pálsson

**Haukur Helgi Pálsson** (s. 18. toukokuuta 1992 Reykjavík) on islantilainen koripalloilija.

Haukur pelasi kauden 2010–2011 Yhdysvalloissa Marylandin yliopistossa, minkä jälkeen hän on pelannut Espanjan, Ruotsin, Saksan ja Islannin pääsarjoissa.

Islannin miesten maajoukkueessa Haukur pelasi vuoden 2015 EM-kilpailuissa, jotka olivat maan historian ensimmäiset.

## Lähteet
* Profiili  acb.com 

### Viitteet

## Aiheesta muualla

* Profiili FIBA Archive
Jyske Bank Boxen

**Jyske Bank Boxen** on monitoimihalli Tanskan Herningissä, noin kahden kilometrin päässä kunnan keskustasta messukeskuksen sekä jalkapallostadion MCH Arenan läheisyydessä.

Halli otettiin käyttöön lokakuussa 2010, ja sen rakennuskustannukset olivat noin 329 miljoonaa kruunua. Katsomopaikkoja hallissa on enintään 15 000 ihmiselle.

Halli on toinen vuoden 2018 jääkiekon maailmanmestaruuskilpailujen pelipaikoista. Hallissa pelattiin myös toinen, vuoden 2025 jääkiekon maailmanmestaruuskilpailujen lohkoista sekä kaksi puolivälierää, Tukholman isännöidessä toista lohkoa, sekä mitalipelejä. 

Lisäksi siellä on järjestetty muun muassa käsipallon naisten MM-kilpailut 2015 ja miesten MM-kilpailut 2019 sekä konsertteja.

## Lähteet
Robert Salo

**Robert Salo** (s. 7. kesäkuuta 1968 Mustasaari) on suomalainen jääkiekkoilija. Hän pelasi Kiekko-Espoossa SM-liigassa yli 300 ottelun verran. Lisäksi Robert Salo on edustanut Vaasan Sportia, ajalla jolloin joukkue ei ollut liigajoukkue.

## Yksityiselämä
Robert Salon poika Robin on myös jääkiekkoilija.

## Lähteet

## Aiheesta muualla
*http://vaasansport.wikia.com/wiki/Robert_Salo
Baazigar

**Baazigar** (suomeksi ”Peluri”) on vuonna 1993 ensi-iltansa saanut intialainen hindinkielinen jännityselokuva, jonka on ohjannut Abbas-Mustan. Pääosia näyttelivät Shah Rukh Khan, Kajol ja Shilpa Shetty. Elokuva oli aikanaan hyvin suosittu ja se voitti neljä Filmfare Awards -palkintoa, mukaan lukien parhaasta miespääosasta.

## Juoni
Madan Chopra (Dalip Tahil) on vilpillisin keinoin vallannut Vishwanath Sharman (Anant Mahadevan) yrityksen. Tämä johtaa Sharman perheen ongelmien ja sairastelun kierteeseen, mikä maksaa sekä Vishwanathin että tämän pienen tyttären hengen. Vuosien epäonni saa Vishwanathin lesken Shobhan (Raakhee) mielen järkkymään ja heidän poikansa Ajay (Shah Rukh Khan) vannoo kostoa Madan Chopralle. 15 vuotta myöhemmin aikuinen Ajay liehittelee Seemaa (Shilpa Shetty), Madanin tyttäristä nuorempaa, tapaillessaan samalla toista tytärtä Priyaa (Kajol) valenimen turvin. Kostonhimoinen Ajay tappaa Seeman työntäen tämän alas katolta, mikä saa kuoleman näyttämään itsemurhalta. Priya kuitenkin uskoo vahvasti sisarensa kuoleman olleen murha ja alkaa selvittää murhaajan henkilöllisyyttä poliisiystävänsä Karanin (Siddharth Ray) avulla.

## Näyttelijät

## Soundtrack

## Palkinnot
;Filmfare Awards
* Paras miespääosa – Shahrukh Khan
* Paras musiikki – Anu Malik
* Paras mieslaulaja – Kumar Sanu (”Yeh Kaali Kaali Aankhein”)
* Paras käsikirjoitus – Robin Bhatt, Akash Khurana, Javed Siddiqui

;;Ehdokkuudet
* Paras tulokas – Shilpa Shetty
* Paras naissivuosa – Shilpa Shetty
* Paras koomikko – Johnny Lever
* Paras sanoitus – Dev Kohli (”Yeh Kaali Kaali Aankhein”)
* Paras naislaulaja – Alka Yagnik (”Baazigar O Baazigar”)

## Lähteet

## Aiheesta muualla
* 
*
Pavel Ermolinskij

**Pavel Ermolinskij** (s. 25. tammikuuta 1987) on islantilainen koripalloilija.

Ermolinskij on pelannut Islannissa, Ranskassa, Espanjassa ja Ruotsissa. Vuonna 2005 hän voitti CB Málagassa Espanjan cup-mestaruuden.

Islannin miesten maajoukkueessa Ermolinskij pelasi vuoden 2015 EM-kilpailuissa, jotka olivat maan historian ensimmäiset.

## Lähteet
* Profiili  acb.com 
* Profiili euroleague.net 
* Profiili archive.fiba.com 

### Viitteet

## Aiheesta muualla
Voi kuinka myrsky rauhoittaa

__NOTOC__
**Voi kuinka myrsky rauhoittaa** on Aulikki Oksasen, Vuokko Hovatan ja Zarkus Poussan albumi, joka julkaistiin joulukuussa 2015. Albumi koostuu Aulikki Oksasen runoista, joita runoilija itse lausuu ja Hovatta sekä Poussa laulavat. Levy syntyi kolmikon yhteisten konserttien pohjalta.

Sävellykset ovat tehneet Jarkko Meretniemi, Kerkko Koskinen, Otto Donner, Tuure Kilpeläinen ja Väinö Wallenius. "Ateenan rakastavaiset" on julkaistu aiemmin Vuokko Hovatan albumilla *[[Minä rakastan ikuisesti]]* (nimellä "Ateena") ja "Helise, taivas!" albumilla *[[Lempieläimiä]]*. "Korintin ruusut" on mukana Kerkko Koskinen Kollektiivin ensimmäisellä albumilla. Kappaleet on sovitettu uudelleen *Voi kuinka myrsky rauhoittaa* -albumia varten.

Zarkus Poussa loi levyn äänimaisemat sekä sovitti, tuotti ja miksasi kaikki albumin kappaleet.

## Kokoonpano
* Aulikki Oksanen – runot
* Vuokko Hovatta – laulu
* Zarkus Poussa – laulu, rummut, akustinen kitara

### Yhtye
(kappaleet 2, 3, 5, 9, 10, 12)
* Jere Haakana – sähkökitara
* Juha Kuoppala – koskettimet
* Juho Kivivuori – basso
* Maija Kauhanen – kantele (15)
* Tapani Varis – basso (15)

## Kappaleet

## Lähteet
Logi Gunnarsson

**Logi Gunnarsson** (s. 5. syyskuuta 1981 Keflavík) on islantilainen koripalloilija.

Logi on pelannut urallaan muun muassa Saksan, Suomen, Islannin ja Ruotsin pääsarjoissa. Lokakuussa 2006 hän siirtyi Suomen pääsarjaan Torpan Poikiin. Korisliigan yksittäisen ottelun piste-ennätyksekseen hän heitti 1. marraskuuta 2006 Espoon Honkaa vastaan 37 pistettä.

Islannin miesten maajoukkueessa Logi pelasi vuoden 2015 EM-kilpailuissa, jotka olivat maan historian ensimmäiset.

## Lähteet
* Logi Gunnarsson  Suomen Koripalloliitto
* Profiili fiba.com 

### Viitteet

## Aiheesta muualla
* Profiili FIBA Archive
Junioriliiga

**Junioriliiga** oli keväällä 2013 MTV3-kanavalla esitetty lasten ja nuorten urheiluohjelma, jossa seurattiin jokaisessa jaksossa yhden urheilulajin ottelu ja kilpailukoosteita. Ohjelma sisälsi myös haastatteluita, pelaajaesittelyitä, analyysejä, inserttejä, sekä Kasva urheilijaksi -studion, jossa käsiteltiin eri asiantuntijoiden kanssa läpi urheilijaksi kasvamisen teemoja. Ohjelman juontajana toimi Ville Klinga ja haastattelijana Taina Nyberg.

## Jaksot

## Lähteet